**Gyöngyöspata Város Önkormányzata Képviselő-testületének**

**7/2014. (XI.11.) önkormányzati rendelete a**

**Gyöngyöspata Város Önkormányzata 2014. évi költségvetéséről szóló**

**módosított 1/2014 (III.7.) önkormányzati rendelet módosítá**sáról

Gyöngyöspata Város Önkormányzat Képviselő-testülete az Alaptörvény 32.cikk (1) bekezdésének a) és f) pontjában, valamint az Államháztartásról szóló 2011. évi CXCV. törvény 23. § (1) bekezdése alapján az Önkormányzat 2014. évi költségvetéséről szóló 1/2014. (III.7.) számú rendeletét az alábbiak szerint módosítja:

**1. §**

A rendelet 12. §-a az alábbi (1-5) bekezdéssel egészül ki:

**Nevesített hatáskörök**

(1) Az Önkormányzat költségvetésében meghatározott tartalékok előirányzatának terhére összesen **1.000.000,- Ft,** azaz ***Egymillió forintig*** átruházott hatáskörben a Polgármester vállalhat kötelezettséget. A tartalék felhasználásáról a Polgármester a soron következő Képviselő-testületi ülésen tájékoztatja a képviselőket. Az előirányzat módosítást a költségvetési rendeleten át kell vezetni.

(2) Az adósságot keletkeztető jogügyletek, valamint a fejlesztési célú hitelügyletekkel kapcsolatos hatáskörök kizárólagosan a Képviselő-testületet illetik meg.

(3) Az Önkormányzati gazdálkodás során az évközben létrejött költségvetési bevételi többletet pénzintézeti pénzlekötés útján hasznosíthatja. A hasznosítással kapcsolatos szerződések, illetve pénzügyi műveletek lebonyolítását ***5 millió forintig*** a Képviselő-testület a Polgármester hatáskörébe utalja. A Polgármester a megtett intézkedéséről a következő Képviselő-testületi ülésen tájékoztatást ad.

(4) A (3) bekezdésben meghatározott összeget meghaladó költségvetési többlet felhasználásáról a Képviselő-testület határozatban dönt.

(5) A Polgármester az Önkormányzat likviditási helyzetnek kedvezőtlen alakulása esetén meghatározott időtartamra a kiadásokat korlátozó intézkedéseket vezethet be, amelyekről utólag a Képviselő-testületet a soron következő ülésén tájékoztatni köteles. Kedvezőtlennek minősül az a likviditási helyzet, ha az Önkormányzat folyószámla hitelkeretének kihasználtsága a **85%**-ot meghaladja.

**2. §**

(1) Jelen rendelet a kihirdetése napján lép hatályba.

(2) A rendelet kihirdetéséről a jegyző gondoskodik.

***Gyöngyöspata, 2014. november 10.***

***Hevér Lászlóné Dr. Sárvári Eszter***

*polgármester jegyző*